**Чиркейская общеобразовательная школа №2 имени Саида афанди аль-Чиркави**

*Авар калам*

Тема:

**Р.Х!амзатов «Хасел»**

****

**Дарс кьуна:** *Шагидова Г!айнаъ Х!амзатовналъ*

*2 «в» класс.*

**Дарсил план.**

**1** Лъимал дарсиде х!адур гьари.

**2** Поэзиялъул минута.

**3** Рокъобе кьураб дарс гьикъи.

**а)** лъималазде дарс гьикъи

**б)** суалал кьейи.

**в)** инсценировка.

**4** Ц!ияб дарс.

**а)** цебераг!и. (Р.Х!амзатовасул биография ва творчествоялъул бицин).

**б**) кроссворд.

**в)** учителас ц!ияб дарс ц!али.

**г)** словарияб х!алт!и.

**5** Физкультминутка.

**6** Ц!ияб дарсил хадусеб.

**а)** коч!ода т!асан суалал кьейи.

**б)** жалго-жидедаго ч!ун ц!али.

**в)** рахас гьабун ц!али.

**г)** раг!иг!унгут!иялъул гъая бугеб текст.

**7** Ц!ияб дарс щула гьаби.

**а)** сураталдасан х!алт!и.

**б)** бицанк!аби ч!вай.

**в)** Р.Х!амзатовасул куч!дул рак!алде щвезари.

**г)** тестирование.

**8** Дарсил х!асил гьаби.

Рокъобе х!алт!и.

**Авар калам.**

**Тема:** «Хасел». Р.Х!амзатов.

Раг!абазул г!азухъах!ал накъищал.

**Дарсил мурадал: 1** авар калам цебет!езаби: лъимал пасих!, бит!ун, бич!ч!ун, ургъун, ц!ализе ругьун гьари; авар калам цебет!езаби; **2** Р.Х!амзатовасул г!умруялъул, творчествоялъул ва гьесул куч!дул баян кьейи; **3** т!абиг!аталдехун рокьи бижизаби,гьеб ц!унизе малъи.

**Дарсил алатал**: Р.Х!амзатовасул суртал, т!ахьал, хасалил т!абиг!аталъул плакат, гьесул г!умрудул х!акъалъулъ бахъараб бут!а, кроссворд, тестал.

**Дарсил ин.**

1. **Поэзиялъул минута.**

**Учитель:**  - Щиб кеч! жакъа нужеца х!адур гьабун бугеб?

**Ц!алдохъан.** Расул Х!амзатовасул «Зарема».

Дун гьит!инай муг!рул яс,

Дир ц!ар Зарема буго.

Гьеб ц!ар такрар гьабула.

Бокалаца, ц!урмаца.

Ц!унк!улаго инсуца,

Угьдулаго к!одоца,

Релъиялъ, маг!ил гараз,

Макьиялъ, сардилъ кидаго…..

Улка буго к!удияб

Нухал руго г!емерал,

Амма дун гьит!инай йиго

Гьулак дир барти буго.

Гьеч!о алфавиталда

Дир гьаракь хъвалел х!арпал,

Х!ажил коч!ол г!адинаб

Бич!ч!улареб мац! буго.

**Учитель:** Бищунго берцин пасих!, лъица лъимал ц!алараб?

Г!акъилал, ц!одорал гьединан нахъеги ц!ализе тавфикъ кьеги нужее.

**2.Рокъобе кьураб дарс гьикъи.**

**а) лъималазда кеч! гьикъи.**

**Учитель:**  - Щиб нужее рокъобе кьун бук!араб?

**Ц!алдохъан:**  Рокъобе кьун бук!ана Р.Х!амзатовасул «**Дир ясалъул кеч**!» - рек!ехъе лъазабизе. (гь.53)

**б) суалал кьей.**

-Гьаб кеч! лъил х!акъалъулъ хъван бугеб?

(Гьит!инай ясалъул х!акъалъулъ).

-Щий гьей ясалъ гьарулеб бугеб?

(Бац!ц!адаб зоб, роц!ц!араб дуниял, гъваридал ралъадал, т!адег!анаб г!умру).

-Щиб гьабизе бац!ц!адаб зоб?

(Нилъее бац!ц!адаб гьава бук!ине).

-Сунца гьеб чорок гьабулеб?

(Машинабазул к!к!уялъ, фабрика-заводаца, рагъуца. Биччан те рагъ ккунгут!изе, кидаго рекъел бук!ине, рагъ гьеч!ого, ракъич!ого нилъеда дуниялалъул бец!лъи бихьунгут!изе рагъаздалъун льугьараб).

-Гьеб кьуралъухъ гьелъ ч!ах!иязе щиб кьолеб бугеб?

(Баркала кьолеб буго).

-Лъимал, нуж г!енеккулищ ч!ах!иязухъ, гьабулебищ гьез абураб?

(Гьабизе ккола лъимал, гьит!инго гьабич!они, нужеего квеш бук!ина, квешаллъун лъугьина. Абураб гьабуни: ч!ах!ияз, эбел-инсуца, учительзабаз нуж рахъина ва г!ела г!акъилаллъун лъик!аллъун, лебаллъун, бич!ч!и бугеллъун ва иман бугел лъималлъун).

**Учитель:** Гьанже бихьизабила Расулил г!умруялъул цо гьит!инабго къот!ел.

**Учитель:** Щиб кколеб диалог?

**Ц!алдохъан:**  К!иго чиясул цоцадехун гара-ч!вари.

**в) инсценировка**

**1 Ц!алдохъан 2 Ц!алдохъан**

Мун щив? Р.Х!амзатов

Киса? Ц!ада росулъа

Дур хъулухъгин х!алт!и щиб? Х!асраталъул шаг!ир дун.

Дур миллат, ц!ар, мац! улка? Ц!адастан, рокьи рокьи.

Ц!аларав кив, г!елму щиб Г!ишкъул академия.

Гьудулзаби, г!агарлъи? Киналго г!ищкъу ккарал.

**3.Ц!ияб дарс.**

**а) Цебераг!и.**

**(Р.Х!амзатовасул биография ва творчествоялъул бицин).**

**Учитель.**  Жакъа нилъеца щвараб бак!алдасан байбихьун дагьабги раг!а-ракьанде щун, мух!кан бицине буго. Р.Х!амзатовасул творчествоялъул, г!умрудул, гьесул т!ахьазул ва лъималазе хъварал куч!дул.

(Лъималаз Р.Х!амзатовасул биография ва творчествоялъул бицина).

1. Дагъистаналъул халкъияв поэт Расул Х!амзатов гьавуна 1923 соналъул 8 сентябралда Хунзах районалъул Ц!ада росулъ машгьурав шагьир Х!амзатил хъизамалда. Эбелалда ц!ар Хъандулай, эмен Дагъистаналъул халкъияв поэт Ц!адаса Х!амзат.
2. Х!амзатов Расул Х!амзатович-нилъер заманаялъул к1удияв шагьир, халкъазда гьоркьосел г1емерал премиязул лауреат.
3. 1950 соналда Москвоялъул М.Горький ц1аралда бугеб литературяб институт лъуг1изабидал вищана Дагъистаналъул хъвадарухъабазул союзалъул правлениялъул председательлъун ва гьелда нахъе хиси гьеч1ого гьенив х1алт1улевги вук1ана.
4. Жиндирго г1умруялъул аслияб мурад Расулица баян гьабуна коч1ол ункъо мухъалдалъун:

Рорхатал ц1вабзазде сухъмахъал гьарун,

Гьенире ракетал роржаян абе.

Бищун т1адег1анал, г1агарал ц1ваби

Г1адамазухъе щвей буго дир мурад.

1. 1943 соналда басмаялда бахъана гьесул «х1асратаб рокьиги боркьараб ццинги» абураб куч1дузул т1ехь. Гьелдаса х1адур ц1алдолезухъе щвана Расул Х1амзатовасул нусгоялдаса ц1ик1к1араб т1ехь. «Дун гьавураб сон»- абураб т1ехьалъулъ Р.Х1амзатовасе кьуна СССРаялъул Пачалихъалъулаб премия.
2. Шаг1ир х1исабалда гьесие к1удияб машгьурлъи щвезабуна «Т1адег1анал ц1ваби», «Маг1арулай», «Г1ахьалаб чед», «Дир Дагъистан».
3. «Ахирисеб багьа», «Руччабазул ч1инк1иллъи», «Ц1ваялда ц1ва буго к1алъай гьабулеб», «Киниги гъанситоги», «Улбул ц!уне» - абурал ва цогидал г!емерал Дагъистаналда ва Москваялда рахъарал т!ахьаз.
4. К!очонароан Расулида гьит!инал ц!алдолелги. Лъималаз лъик! къабул гьаруна гьесул «Дир дах!адада» ва «Зарема» - абурал поэмаби. Гьес г!исиназе хъван тана азбукаялъул т!ехь ва цогидал асарал.

**б) Кроссворд.**

(Жакъасеб гьесул дарс нилъеца рагьила гьаб кроссвордалдалъун ).

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  |  |  |  | **Х** | А | С | А | Л | И | ХЪ | ЛЪ | И |
|  |  |  | С | **А** | В | У |
|  |  |  | А | **С** | А | Р |
|  | М | Е | С | **Е** | Д | И | Л | А | Б |
| Р | А | С | У | **Л** |  |  |  |  |  |

**Суалал.**

1. Гьайбатаб, пашманаб, гьарзаяб заман щиб?
2. Радалиса гьава ц!орораб мехалъ хералда щиб кколеб?
3. Коч!ол мухъаца рек!ее щиб кьолеб?
4. Г1емерисел хъвадарухъабаз хасалихълъи кинабилан абулеб?
5. Халкъияв поэт Х!амзатовасде ц!ар?

-Щиб ц!ар г!одобе бач!араб? (**Хасел**).

-Гьеб ц!ар раг!арабго щиб нужеда цебе ч!олеб?

(Ц!орой, квач, г!азу, буран, г!азул дада, ц!унк!улук!ал)

-Лъаг!алил чанабилеб заман гьеб кколеб? (4-б)

-Кинаб хиса-баси ккараб гьава-бакъалда?

(Бакъул нур сун буго, хинлъи дагь гурони кьоларо. Ц!орой, квач, буранал, ц!ик!к!ун руго).

-Хасалихълъиялъул ц!ад сунде сверулеб?

(Г!азуялъул х!улабазда).

-Ч!агояб т!абиг!ат щиб х!алалда бук!унеб?

(Х!анч!и г!адамазул рукъзабахъег!ан рач!уна, ахазукь хут!араб пихъ балагьула). (Г1адамаз компотал, картошка-пералъул нахърателал гьарун руго, отоплениял ракун, бокьал къач!ан, к!алц!и-хер босун х!адур рук!уна).

**в) Учителас дарс ц!али.**

«Хасел». Р.Х!амзатов.

**г) Словарияб х!алт!и.**

Г!исинккун- г!исинго

Г!иц!ал- т!аса т!амах гъарал.

Квелъ- т!аса квер босун бичча-бихъан тараб.

Т!ок!к!араб- бац!ц!адаб

Рагьдухъ- къват!иб

Г!анч!аб- гоч!аб

Юргъачу- хехаб, г!едераб, лъик!аб тайпаялъул чу

-Ургъе, лъимал гьел раг!абигун предложениял?

(Г!иц!го хут!ун руго хасало гъут!би.

Нижер цо г!анч!аб катил т!инч! буго.

Радалалде рагьдухъ г!азу бан батана.

Нижер иццул т!ок!к!араб лъим буго).

-Гьал раг!абазулъ щал гьаркьал руге?

(Г!исинккун, биччараб, рилълъунел, т!ок!к!араб).

(Гьел раг!абазулъ геминатал руго).

**4.Физкультминутка.**

Кверал бакъде рорхула (лъималаз кверал рорхула).

Х!ухьал ц!ала ц!ала ц!ала.

Кверал г!одор риччалаго.

Х!ухьел биччала биччала биччала.

Гьедин нилъее лъик!аб бук!куна,

Щиб, жакъаги нилъее г!азуйищ,ц!адищ бараб?

**5.Ц!ияб дарсил хадусеб.**

**а) коч!ода т!асан суалал кьей**

-Коч!олъ хасалил гьури сунда релълъинабун бугеб?

(Квелъ бахъун биччараб юргъачуялда).

-Гьури бахъараб заманалда лъималазул кинаб х!ал бугеб?

(Гьури лъималазул бадиб багъулеб буго).

-Гьел гьородаса х!инкъун ругищ?

(Лъимал гьородаса гьеч!о рахчулел).

-Рате гьел мухъал коч!олъ?

-Кин гьел рилълъуна ругел?

(Релъулаго).

-Кинал анищал лъималазул рук!ине бегьулел гох!ил т!арада?

(Чангъазда, лыжабазда хъещт!езе. Г!азул дада гьавизе, г!азу реч!ч!и гьабизе, гох!алдасан гъоркье хъещт!езе).

**б) лъималаз кеч! жалго-жидедаго ч!ун ц!али.**

**в) рахас гьабун ц!али.**

(9-10 ц!алдохъанас кеч! ц1ализабила).

**г) Раг!иг!унгут!иялъул гъая бугеб текст.**

**6.Дарс щула гьаби.**

**а) сураталдасан х!алт!и.**

-Ралагьея лъимал сураталъухъ.

-Щиб заман нужеда гьаниб бихьулеб бугеб?

(Нижеда суртида хасел бихьулеб буго).

-Кин бугеб т1абиг!ат?

(Сверухълъиго хъах!лъун буго).

-Щал нужеда рихьулел суртида?

(Суртида лъимал рихьула).

-Кир гьел руге?

(Лъимал гох!да т!ад руго).

-Щиб цойги суртида бихьулеб?

(Гъут!би рихьула).

-Щай гьел г!урччинго ругел?

(Гьел нак!к!игъут!би кидаго г!урччинго рук!уна).

**Воспитательный момент.**

Гох!дасан чангъада ва лыжабада хъещт!олаго нуж ц!одорго рук!ине ккола. Гьел чангъабаздасан хъущт!ун рач!унаго гъоркь вугев ц!одорго вук!ине ккола, гьелъул чанагъалъул миц!иралъ къот!изе бегьула квер ва бох. Хасго лыжабазда ругел ц!одорго рук!ине ккола. Гьесул т!ил аск!ов вугесда кьабун бач!ине бегьула, цониги балъ къазе бегьула. Гох!дасан гъоркье рач!инагун цоцаде т!аде реч!ч!ун рач!ине бегьула. Нуж ц!одорго рук!а. Нухасан школалде ва рокъоре унаго асфальталдасан унге, гьеб ц!ер ч!ван яги биччун бук!уна. Машина хъущт!ун т!аде бач!ине рес буго. Гьенибги ц!одорлъи гьабе! Г!азу бан, ц!орой ккун хасалица жиндиргояб гьабизе лъик!аб буго. Аби буго: «Хасало г!азу биццатаб бач!они, риидал нилъее ролъул бач!ин дагьлъула». Г!азуца ракьалъе регьел ц!ик!к!инабула, ц!ороялъ микробал ч!вала. Лъимал , ч!ах!иял г!емер унтула хасало. Г!азуги жиндир заманалда базе лъик!аб бук!уна.

**Воспитательный момент.**

-Х!анч!азе щиб кумек нужеца гьабулеб?

(Нижеца гьезие хъорщол рукъ гьабун, гьенибе ролъул мугьал ва чед бала).

**«Хасел»** абураб раг!иялъ нилъер бот!ролъе бач!инабула т!абиг!аталъ берцинго хъах!ал чилайдул г!адал кунаца угьараб сверухълъи-гьела т!ад хъах!ал кунаца рахъарал берцинал г!азухъах!ал накъищал.

Накъищ щиб кколеб?

Ансадерица ц!улада бик!ун гьабула накъищ. (Кверзул).

Хасало киб гьеб бук!унеб?

(Гьеб бук!уна гордода, хъатиниб бач!араб г!азул х!ули, гьебги накъищ-т!абиг!аталъул. Гьеб 6-лъ г!аркьелаб бук!уна). Накъищал кин ва лъица хъвалел? (раг!абацаги хъвала).

Берцинго, цоцалъ рг!аби рекъезарун, асар рек!ее кьолеб къаг!идаялда, чвахун рач!ине х!алалъ хъвала шаг!ирг!абаз коч!ол мухъал.

Гьединавлъун вук!ана кутакав, гьайбатав Р.Х!амзатов.

**«Хасел»** абураб коч!олъ нилъеда гьел раг!абазул-г!азухъах!ал накъищазул маг!на дагьабги якъинго, мух!канго бич!ч!ила.

**б) бицанк!аби ч!вай.**

Севералъул чангъида

Лъабго гьорол чуги бан

Бухъулаго, хъвалаго

Бач!ана нилъей (хасел).

Ракьалда бигъараб хъах!аб шаршав,

Хинлъи бач!араго бак!рун унеб (г!азу).

Т!охазде гъоркье далараб, ц!ц!ел мегеж щиб? (Ц!орол ц!унк!улук!)

Дуниял тирун ралъдалъе араб,

Ралъад ч!алг!ун зодобе араб,

Зобал тирун г!одобе араб;

Г!амал къосун ракьулъе араб жо щиб? (лъим, г!азу, ц!ад, пар, бат!и0бат!иял х!алазда).

**в) Р.Х1амзатовасул куч!дул рак!алде щвезари.**

-Рак!алде щвезарилин Расулил нилъеца исана ц!аларал куч!дул : «Хасалихълъи», «Маг!арулал», «Дир ясалъул кеч!».

**г) Тестирование.**

-Гьесул нилъеца бицараб «Хасалихълъи» абураб кеч!алда т!асан гьабила тестирование.

-Гьал мухъазулъ кинаб раг!и данде кколеб?

(Бит!араб жаваб бище).

Рортулел руго т!анхал

Т!еренлъулеб буго…… а) г!ор

б) океан

в) лъар

Пашманлъулеб буго кеч!

Бач!ун буго…….. а) хасел

б) хасалихълъи

в) рии

Ахирал бакънал руго

Къо лъик1илан…… а) х!анч!азул

б) г!адамазул

в) х!айваназул

Муг!рул хадур ралагьун

Хут!ун руго…….. а) г!ачияда

б) ц!анада

в) г!ияда

Г!идра буго…… а) баг!арлъун

б) ч!ег!ерлъун

в) т!огьиллъун

Бач!ун буго хасалихълъи.

**7.Дарсил х!асил гьаби.**

-Щиб лъимал нужеца жакъа ц!алараб?

(Расул Хамзатовасул «Хасел» - абураб кеч!).

-Ц!ияб щиб нужеца дарсидаса босараб?

(Нижеца гъваридго лъана гьесул г!умруялъул , творчествоялъул. Лъана г!емерал гьесул куч!дул).

-Щиб нилъеца цойги дарсида гьабураб?

-Гьал ц!алдохъаби рохизарун бокьун буго гьазие «5» бак!алда сайигъатал кьезе…..

Нуж киналго церехъаби руго дир, г!акъилал, лъик!ал лъимал.

*Гимн «Дагестана» (Кеч! биччала).*

**Рокъобе х!алт!и.**

*Кеч! пасих!го ц!ализе лъазабизе.*